Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 11. decembra 2007

Materiál: 119/2007

K bodu: Návrh na odpis a odpustenie nevymožiteľných pohľadávok v Kultúrnych 
              zariadeniach Petržalky

Predkladá:	Návrh na uznesenie:

Marián Miškanin	Miestne zastupiteľstvo mestskej časti
prednosta	Bratislava-Petržalka

		s c h v a ľ u j e

a)	odpis pohľadávky v Kultúrnych 
zariadeniach Petržalky
Prerokované	      pre Mega Music PRODUCTION,
		      s. r. o. vo výške 30 000,- Sk
v Miestnej rade mestskej časti
Bratislava-Petržalka	b)   odpustenie pohľadávky v Kultúrnych
dňa 11. decembra 2007	       zariadeniach Petržalky
		       pre p. Martina Lukačoviča, Ševčen-
                                                                                   kova 7, Bratislava vo výške 53 523,80 Sk

Spracovateľ:

Kultúrne zariadenia Petržalky

	

Dôvodová správa

	V súlade s § 13 a § 13a  Všeobecne záväzného nariadenia mestskej časti Bratislava – Petržalka č. 3 zo dňa 07.02. 1994 o zásadách hospodárenia s majetkom mestskej časti Bratislava – Petržalka a majetkom zvereným do jej správy Hlavným mestom SR Bratislava, v znení Všeobecne záväzného nariadenia mestskej časti Bratislava – Petržalka č. 2 z 13.02. 1996, v znení Všeobecne záväzného nariadenia mestskej časti Bratislava – Petržalka č. 4 z 29.10. 1996 a v znení Všeobecne záväzného nariadenia mestskej časti Bratislava – Petržalka č. 2 zo dňa 07.12. 1999 (úplné znenie) predkladajú Kultúrne zariadenia Petržalky (ďalej len KZP) návrh na odpis pohľadávok na základe právoplatných rozhodnutí príslušného súdu, ako aj právoplatných súdnych rozhodnutí vrátane návrhov na vydanie platobných rozkazov a súdnych rozhodnutí o zastavení exekúcií z dôvodu nemajetnosti, v ktorých konal právny zástupca KZP uplatnením pohľadávky na strane navrhovateľa. Rozhodnutia súdov ako nezávislého orgánu sú právoplatné a z uvedeného dôvodu sú pohľadávky nevymožiteľné.
	K pohľadávke voči dlžníkovi p. Lukačovičovi podali KZP nasledovné vysvetlenie:
Bývalý pracovník KZP Martin Lukačovič v roku 2001 spôsobil škodu vo výške 72 660,- Sk telefonovaním na audiotextové čísla. Po vzájomnej dohode medzi menovaným a KZP bol stanovený splátkový kalendár. Menovaný začal v roku 2001 splácať svoju podĺžnosť. Splátky v roku 2002 boli nepravidelné, v roku 2003 sporadické. KZP prostredníctvom svojho právnika v marci roku 2003 podali žalobu na menovaného na splatenie istiny v sume 62 600,- Sk. Súd stanovil splátkový kalendár. Menovaný uhradil niekoľko splátok a nastúpil liečenie v psychiatrickom ústave. Istina k 31. 12. 2003 predstavovala čiastku 54 664,80 Sk. Bol podaný návrh na exekúciu a následne vystavený exekučný príkaz. Na tento príkaz bolo vykonaných niekoľko splátok a menovaný opätovne nastúpil na liečenie.
	Istina k 30. 11. 2007 po zarátaní všetkých splátok predstavuje sumu 53 523,80 Sk. Vzhľadom na to, že menovaný je v ústavnej starostlivosti, nemá žiadny majetok a je malá pravdepodobnosť splatenia pohľadávky, navrhuje KZP jej odpustenie.
	Materiál bol prerokovaný v operatívnej porade starostu dňa 3. 12. 2007, v komisii správy majetku a miestnych podnikov dňa 3. 12. 2007 s tým, že komisia žiada o doplnenie materiálu o doklad alebo vyjadrenie o dlžníkovej svojprávnosti, termín predpokladaného obdobia jeho liečenia a či boli v organizácii prijaté opatrenia na to, aby sa obdobný prípad neopakoval – stanovisko komisie je priložené.
	Doplnenie:
Dlžník je v súčasnosti stále na psychiatrickom liečení, nie je možné zistiť dĺžku a ukončenie tohoto liečenia. Napriek tomu budú KZP pohľadávku vymáhať aj naďalej aj po jej účtovnom odpísaní tak, ako je to pravidlom pri iných účtovne odpísaných pohľadávok. 
KZP prijali ihneď po zistení, že telefón bol využívaný aj na audiotextové služby, opatrenie, že zabezpečili zablokovanie takýchto služieb na  všetkých  telefónnych linkách v organizácii.

	Tento materiál bol tiež prerokovaný v Miestnej rade mestskej časti Bratislava-Petržalka dňa 11. 12. 2007 a bolo prijaté nasledovné uznesenie:

Miestna rada mestskej časti Bratislava-Petržalka

o d p o r ú č a

Miestnemu zastupiteľstvu mestskej časti Bratislava-Petržalka 

s c h v á l i ť

- 2 -

a) odpis pohľadávky v Kultúrnych zariadeniach Petržalky pre Mega music PRODUCTION, s. r. o. vo výške 	30 000,- Sk

b) odpustenie pohľadávky v Kultúrnych zariadeniach Petržalky pre p. Martina Lukačoviča, Ševčenkova 7, Bratislava vo výške	53 523,80 Sk

Výpis
zo zápisnice komisie správy majetku a miestnych podnikov zo dňa 3. 12. 2007

K bodu 1. – Návrh na odpis nevymožiteľných pohľadávok v Kultúrnych zariadeniach Petržalky

Uznesenie č. 1

Komisia po prerokovaní materiálu súhlasí s odpisom nevymožiteľnej pohľadávky dlžníkovi Mega music Produktion, s. r. o., Bratislava vo výške 30 000,- Sk.

Hlasovanie:  za – 5,                     proti: 0                      zdržal sa: 0

Uznesenie č. 2

Komisia po prerokovaní materiálu súhlasí s odpisom nevymožiteľnej pohľadávky dlžníkovi Martinovi Lukačovičovi, Ševčenkova 7, Bratislava vo výške 53 523,80 Sk. Žiada, aby bol tento materiál doplnený o doklad alebo vyjadrenie o dlžníkovej svojprávnosti, termín predpokladaného obdobia jeho liečenia a či boli prijaté v organizácii opatrenia na to, aby sa obdobný prípad neopakoval.

Hlasovanie: za – 5                       proti: 0                        zdržal sa: 0

Za správnosť výpisu: A. Juríková